**Intelligent overspændingsbeskyttelse**

Det nye Plugtrab PT-IQ produktprogram fra Phoenix Contact er den første generation af overspændingsafledere, der tilbyder proaktiv funktionsovervågning af beskyttelsesenhedernes signalinterface. Et gult statussignal indikerer, at ydelsesgrænsen er nået på grund af hyppige overspændinger, mens en lille reservekapacitet sikrer, at beskyttelsen stadig er virksom. Brugeren informeres og kan udskifte beskyttelsesstikket, før beskyttelsesfunktionen fejler på grund af overbelastning af komponenten. Fejl indikeres med et rødt signal. Takket være muligheden for fjernsignalering kan brugeren inspicere systemet hvor som helst og når som helst.

En kontrolenhed håndterer en hel række af beskyttelsesenheder. Den fungerer både som strømforsyning og som evalueringsenhed for alle statussignaler. Systemet kan udvides helt frit, det eneste krav er, at der, for at sikre tilstrækkelig strømforsyning, tilføjes en ekstra kontrolenhed for hver 28 overspændingsmoduler. Systemet kan også udvides på en anden bæreskinne.

Installationskonceptet med den integrerede bæreskinnebus, sikrer en hurtig og fejlfri montering. Strømforsyningen og statussignalet bliver forbundet, så snart de enkelte moduler klikkes på, hvorved fortrådningsarbejdet minimeres.

For yderligere information kontakt Product Manager Henning O. Lippert, hlippert@phoenixcontact.dk.